Per totum Adventum usque ad Nativitatem Domini ad vesperas super psalmos ant. Ecce virgo, capitulum Egredietur virga, resp. Ave Maria, hymnus Ave Maris stella, ℣. Elegit eam; ad Magnificat ant. Ne timeas vel Beatam me dicent; coll. Deus qui de beatæ. Ad processionem post vesperas ant. Angelus Domini; ad processionem post laudes ant. Spiritus sanctus; coll. Quæsumus omnipotens Deus tua nos. Ad matutinum lectio Egredietur virga et aliæ, resp. Missus est Gabriel. Ave Maria. Suscipe verbum. Ad laudes super psalmos ant. Prophetæ prædicaverunt vel Benedicta tu, capitulum Ecce virgo, resp. Ave Maria, hymnus O gloriosa, ℣. Speciosa; ad Benedictus ant. Missus est vel Beata es Maria; coll. Deus qui de beatæ. Ad processionem quæ fit post vesperas diebus privatis dicitur ant. Angelus Domini cum psalmo Fundamenta et ℣. Ave Maria et coll. Quæsumus omnipotens Deus tua nos; ad laudes dicitur ant. Spiritus sanctus cum prædicto versu et collecta, et hoc tenetur usque in Nativitatem Domini. In dominicis vero et in festis duodecim lectionum dicuntur resp. ad processionem Missus est. Ave Maria. Suscipe Verbum. Ingressus angelus. Maria ut audivit. Dixit angelus. Dabit illi Dominus. Quomodo fiet. Dixit autem Maria. § A Nativitate autem usque ad Purificationem, ad vesperas super psalmos ant. Virgo verbo, capitulum Apparuit gratia, resp. Post partum, hymnus Veni Redemptor, ad Magnificat ant. Maria intacta (per octavas Nativitatis Domini dicitur Hodie intacta), coll. Deus qui salutis. Ad processionem ant. Virgo Maria fidelis, coll. Protege. Ad matutinum, invitatorium Ave Maria, lectiones Sancta Maria virgo et aliæ, resp. Sancta et immaculata. Confirmatum est. Beata et venerabilis. Ad laudes, super psalmos ant. Genuit puerpera, capitulum Apparuit benignitas, resp. Post partum, hymnus Enixa est puerpera (209) usque ad Epiphaniam, ad Benedictus ant. O mundi Domina, coll. Deus qui salutis. Ad processionem ant. Nesciens, collecta post octavas Præsta quæsumus. Ad horas sicut in alio tempore. In festivitatibus vero duodecim lectionum dicuntur resp. Sancta et immaculata. Confirmatum est. Beata et venerabilis. Continet in gremio. Beata progenies vel ant. Virgo Dei Genitrix. Sancta et immaculata, vel alia responsoria vel antiphonæ ipsi tempori congruentes ad nutum cantoris. § A dominica autem Passionis usque in quarta feria post Palmas, diebus festivis dicuntur responsoria sicut in Adventu Domini cum versu Ave Maria et collecta Gratiam tuam, quæ etiam ad processionem de sancta Maria usque post octavas Paschæ dicitur et a dominica Passionis usque ad octavas Paschæ ad vesperas et matutinum de sancta Maria, oratio Deus qui de beatæ Mariæ. § Per octavas Assumptionis beatæ Mariæ, privatis diebus, ad vesperas super psalmos ant. Ecce tu pulchra, capitulum In omnibus requiem, resp. Exaltata es, hymnus O quam glorifica, ℣. Elegit eam; ad Magnificat, ant. Sicut lilium; collecta Veneranda. Ad matutinum, invitatorium Laudemus Virginis natum, lectiones In omnibus requiem et aliæ; resp. Vidi speciosam. Ista est speciosa. Ornatam. Ad laudes, ant. Assumpta est, capitulum Et sic in Sion, resp. Exaltata es, hymnus O gloriosa Dei, ℣. Speciosa; ad Benedictus, Maria Virgo; collecta Veneranda. § Per octavas Nativitatis beatæ Mariæ, privatis diebus, ad vesperas, super psalmos ant. Gloriosæ virginis, capitulum Ego flos campi, ad Magnificat ant. Cum jocunditate; collecta Supplicationem. Ad matutinum, invitatorium....., lectiones Sancta Maria virgo, resp. Hodie nata est. Beatissimæ. Gloriosæ virginis. Ad laudes, ant. Nativitas est, capitulum Ostende nobis, resp. Ave Maria; ad Benedictus ant. Multæ virgines; collecta Supplicationem. Alio autem tempore dicitur privatis diebus ad processionem post vesperas ant. Sancta Dei genitrix cum psalmo Fundamenta et ℣. Post partum Virgo et collecta Protege Domine vel Præsta quæsumus omnipotens Deus ut de beatæ Mariæ. Ad processionem post laudes ant. Beata Mater. Diebus autem festivis dicuntur resp. Prophetalis vel Verbum Patris vel alia ad nutum cantoris. § Est autem sciendum quod per totum anni circulum semel in qualibet heddomada fiunt de sancta Maria duodecim lectiones; tamen ab Adventu Domini usque post octavas Epiphaniæ non fiunt prædictæ duodecim lectiones nec a Quadragesima usque post octavas Paschæ nec per hebdomadam Pentecostes. Post octavas Epiphaniæ incipiunt fieri duodecim lectiones de sancta Maria et ordinatur sic officium usque ad Purificationem: ad vesperas, super psalmos ant. Virgo verbo, capitulum Apparuit gratia, resp. Post partum Virgo, hymnus Ave Maris stella. ℣. Elegit eam, ad Magnificat ant. Maria intacta virgo, collecta Deus qui salutis. Ad matutinum, invitat. Ave Maria, hymnus (210) Quem terra; in primo noct. ant. Virgo Maria fidelis. Æterni nominis, resp. Sancta et immaculata. Confirmatum est. O magnum. Beata et venerabilis; in secundo noct. ant. Virgo sacra, resp. Nesciens mater. Continet in gremio. Beata progenies. Stirps Jesse; ad cantica, ant. Nesciens mater, cantica Populus qui ambulabat, evangelium Pastores loquebantur, resp. Speciosa. Beata es virgo. Benedicta tu. O Maria, collecta Deus qui salutis. Ad laudes, ant. Genuit puerpera, capitulum Apparuit benignitas, resp. Salve porta Dei, hymnus O gloriosa Domina, ℣. Speciosa, ad Benedictus ant. O mundi Domina, collecta Deus qui salutis. Ad primam ant. Genuit puerpera; ad tertiam ant. Quando natus es, capitulum Apparuit gratia; collecta Deus qui salutis; ad sextam, ant. Ecce Maria. Ad vesperas, ut supra. Cetera omnia sunt in capitulis et versiculis et orationibus sicut alio tempore.